text: Sêlaèn wisatè alam, wisatè spiritual di Bali jugè diminatin pêlancong domèstik amè mancènêgarè, salèh atunyè adalah ngêlukat. Ngêlukat mêrupakan upacarè pêrêsikan diri nyang sêjak turun-têmurun udèh dilaksanèin amè umat Hindu di Pulo Dèwata. Ngêlukat karang êni ngêjadi trèn wisatè lintas agamè. Prosèsi ngêlukat êni bêrtujuan buat ngêrêsikin diri amè pikiran bagi siapè ajè nyang pèngèn. Kayak nyang dikêtauin, masarakat Bali pan sêbagian gêdé nganut agamè Hindu, tapi ngêlukat êni bisè dilakuin amè siapè ajè, tanpè mandang agamè sêsêorang. Ritual ngêlukat dilakuin dêngan carè mandi atau ngêguyur awak makè aèr nyang bêrasal dari pancoran matè aèr. Karna ntu, ngêlukat jugè disêbut sêbagè ritual mandi suci.